

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/13-01/09

UR.BROJ: 2186/10-01/1-13-02

Vidovec, 23.12.2013.

**Z A P I S N I K**

**sa 06. sjednice Općinskog vijeća Općine Vidovec, održane dana 23. prosinca 2013. godine, ( ponedjeljak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 6. sjednicu Općinskog vijeća Općine Vidovec, pozdravio je sve članove Općinskog vijeća Općine Vidovec, općinskog načelnika Brunu Hranić, zamjenicu općinskog načelnika Dubravku Rog, djelatnice Jedinstvenog upravnog odjela Općine Vidovec, te prisutne predstavnike medija kojima se zahvalio na odazivu.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 13 članova od izabranih 15 članova Općinskog vijeća Općine Vidovec, te konstatirao da kvorum postoji i može se nastaviti sa daljnjim tijekom sjednice Vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Martina Bistrović, Sanja Pomper, Ivica Papec, Ivan Kliček, Ivan Benček, Marijo Serini, Dubravko Zavrtnik, Hrvoje Hosni, Damir Hosni, Srećko Županić, Nikola Pozder , Ivan Kušćar.

**SJEDNICI NISU PRISUSTVOVALI ČLANOVI OPĆINSKOG VIJEĆA** : Nadica Cafuk i Krunoslav Puček.

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić, zamjenica općinskog načelnika Dubravka Rog, viša stručna suradnica za financije i računovodstvo Mateja Novak, pročelnica JUO Općine Vidovec Petra Rogina i tajnica Andreja Peharda.

**USVAJANJE ZAPISNIKA SA 05. SJEDNICE OPĆINSKOG VIJEĆA OPĆINE VIDOVEC održane dana 26. studenog 2013. godine.**

Predsjednik Vijeća Zdravko Pizek, upitao je članove Vijeća da li imaju nešto za iznijeti po pitanju zapisnika sa prethodne sjednice.

Član Vijeća Dubravko Zavrtnik iznio je :

„Ja nemam nikakvu primjedbu na zapisnik, al ne znam gdje bi to napomenuo, pa mislim da je prikladno da to sada napomenem. Amandmani koji su bili dati od kolega vijećnika šest potpisnika, mislim da nisu bili u skladu sa podnošenjem amandmana jer kad se podnose amandmani na prijedlog proračuna oni moraju biti uravnoteženi znači prihodovna i rashodovna strana mora biti uravnotežena što to kod ovih prijedloga amandmana za koje se glasovalo nije bilo tako, što onda nisam mogao primijetiti i kao takvi amandmani ne bi bili trebali ići na glasovanje“.

Član Vijeća Damir Hosni iznio je :

„Uvažavajući takvo proučavanje, ali ja bi htio da prestanemo biti licemjerni, jer da smo ne znam što predložili i da smo izbalansirali to, ono kaj je sigurno, kaj je bilo očito da se o tome praktički vrlo nije niti raspravljalo, da li koji amandman je suvisao, jednostavno vi bi to pregazili, dakle da smo mi njega i uravnotežili, badava bi to bilo.

I već kad sam se javio za riječ, moram reći još jedno, opet me ovo u zapisniku malo boli jer vidim da mi smo sudjelovali u raspravama i to je navedeno, međutim samo je navedeno da smo sudjelovali u raspravama, niti u kratkim crticama da bi se vidjelo u zapisniku o čemu smo mi to govorili, znači ni u kratkim crticama, tako da ta balansiranost, nije važno, ajmo mi lijepo na ovaj svečarski božićni dio odraditi u miru, idemo dalje“.

Član Vijeća Ivan Kušćar iznio je :

„Imam pitanje, nisam bio, ispričao sam se, za načelnika.

Kad su vijećnici, oporbeni vijećnici podnosili amandman gđa Cafuk je podnosila i pozivala se na Klub vijećnika, prema pričanju, a valjda to je i u zapisniku, bilo je osporavano odnosno da nije u skladu s poslovnikom da Klub vijećnika ima pravo podnositi, pa bi molio objašnjenje načelnika, o čemu se to odnosi“.

Načelnik Bruno Hranić odgovorio je :

„Klubovi se ne mogu formirati kao klubovi jer trenutno nije regulirano Statutom i Poslovnikom o radu vijeća, nema te mogućnosti, ni vladajućih ni oporbenih, trenutno je tako, možete podnositi kao oporbeni vijećnici, a može se ići u izmjene i dopune Poslovnika, Statuta da bi se zadovoljila forma i omogućilo formiranje klubova“.

Član Vijeća Ivan Kušćar iznio je :

„Stoga predlažem, zamolio bi da se sljedeće godine predvidi jedna točka da se stavi mogućnost formiranja Klubova vijećnika“.

Predsjednik Vijeća Zdravko Pizek stavio je zapisnik sa 5. sjednice Vijeća na glasovanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je zapisnik sa 5. sjednice Vijeća usvojeni jednoglasno, sa 13 glasova od 13 prisutnih članova Vijeća.**

**UTVRĐIVANJE DNEVNOG REDA ZA 06. SJEDNICU OPĆINSKOG VIJEĆA OPĆINE VIDOVEC**

**Predsjednik Vijeća Zdravko Pizek predložio je sljedeći :**

**D N E V N I R E D**

1. Prijedlog Odluke o izmjenama i dopunama Odluke o upravljanju grobljima na području općine Vidovec te o grobnim naknadama i grobnim uslugama,
2. Prijedlog Odluke o izmjenama i dopunama Odluke o komunalnim djelatnostima na području općine Vidovec,
3. Prijedlog Srednjoročnog plana davanja koncesija za komunalne djelatnosti za razdoblje od 2014. do 2016. godine,
4. Prijedlog Plana davanja koncesija za komunalne djelatnosti za 2014. godinu,
5. Prijedlog Odluke o popisu imovine, obveza i potraživanja,
6. Prijedlog Odluke o osnivanju Povjerenstva za razvoj ruralnog turizma Općine Vidovec,
7. Prijedlog Odluke o osnivanju Vijeća za prevenciju kriminaliteta Općine Vidovec,
8. Prijedlog Rješenja o predlaganju kandidata za imenovanje suca porotnika Općinskog suda u Varaždinu,
9. Prijedlog Odluke o korištenju dvorane i poslovnog prostora u Društvenom domu Nedeljanec ( KUD Vidovec),
10. Prijedlog Odluke o korištenju prostorije u prizemlju u zgradi Općine Vidovec (UBVDR OV),
11. A) Prijedlog Analiza stanja sustava zaštite i spašavanja na području općine Vidovec za 2013. godinu,

B) Prijedlog Smjernica za organizaciju i razvoj sustava zaštite i spašavanja na području općine Vidovec u 2014. godini,

1. Izvješće o prihodima i rashodima manifestacije „Zeljarijada „ za 2012. i 2013. godinu,
2. Razno.

Predsjednik Vijeća Zdravko Pizek upitao je članove Vijeća da li ima dopune na predloženi dnevni red.

Načelnik Bruno Hranić iznio je :

„Predlažem da se dopuni dnevni red sa dvije nove točke ; i to **Prijedlog Odluke o broju i visini stipendija za nadarene učenike i studente s područja općine Vidovec**, s obzirom da je sada tek istekao rok za žalbu tako da danas možemo donijeti i tu odluku i da se stavi točka **Prijedlog davanja suglasnosti na izmjene i dopune Statuta Dječjeg vrtića „Škrinjica“**, s obzirom da je Upravno vijeće Vrtića danas imalo sjednicu i trebali su uskladiti svoj Statut sa novim Zakonom pa su dostavili na usuglašavanje izmjene Statuta, pa da se i to uvrsti“.

Predsjednik Vijeća Zdravko Pizek stavio je prijedlog dnevnog reda koji su članovi Vijeća zaprimili uz poziv i uz predloženu dopunu načelnika Brune Hranić, na glasovanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je dnevni red za 6. sjednicu Općinskog Vijeća usvojeni jednoglasno, sa 13 glasova od 13 prisutnih članova Vijeća, i glasi ;**

**D N E V N I R E D**

1. Prijedlog Odluke o izmjenama i dopunama Odluke o upravljanju grobljima na području općine Vidovec te o grobnim naknadama i grobnim uslugama,
2. Prijedlog Odluke o izmjenama i dopunama Odluke o komunalnim djelatnostima na području općine Vidovec,
3. Prijedlog Srednjoročnog plana davanja koncesija za komunalne djelatnosti za razdoblje od 2014. do 2016. godine,
4. Prijedlog Plana davanja koncesija za komunalne djelatnosti za 2014. godinu,
5. Prijedlog Odluke o popisu imovine, obveza i potraživanja,
6. Prijedlog Odluke o osnivanju Povjerenstva za razvoj ruralnog turizma Općine Vidovec,
7. Prijedlog Odluke o osnivanju Vijeća za prevenciju kriminaliteta Općine Vidovec,
8. Prijedlog Rješenja o predlaganju kandidata za imenovanje suca porotnika Općinskog suda u Varaždinu,
9. Prijedlog Odluke o korištenju dvorane i poslovnog prostora u Društvenom domu Nedeljanec ( KUD Vidovec),
10. Prijedlog Odluke o korištenju prostorije u prizemlju u zgradi Općine Vidovec (UBVDR OV),
11. A) Prijedlog Analiza stanja sustava zaštite i spašavanja na području općine Vidovec za 2013. godinu,

B) Prijedlog Smjernica za organizaciju i razvoj sustava zaštite i spašavanja na području općine Vidovec u 2014. godini,

1. Izvješće o prihodima i rashodima manifestacije „Zeljarijada „ za 2012. i 2013. godinu,
2. Prijedlog Odluke o broju i visini stipendija za nadarene učenike i studente,
3. Prijedlog davanja suglasnosti na Izmjene i dopune Statuta Dječjeg vrtića „Škrinjica“,
4. Razno.

**Točka 1.**

**Prijedlog Odluke o izmjenama i dopunama**

**Odluke o upravljanju grobljima na području općine Vidovec**

**te o grobnim naknadama i grobnim uslugama**

Kratko obrazloženje prijedloga Odluke koju su zaprimili svi članovi Vijeća u pismenom obliku uz poziv za sjednicu, obrazložio je načelnik Bruno Hranić.

Predsjednik Vijeća Zdravko Pizek otvorio je raspravu.

Rasprave nije bilo pa je predsjednik Vijeća Zdravko Pizek stavio prijedlog Odluke o izmjenama i dopunama Odluke o upravljanju grobljima na području općine Vidovec te o grobnim naknadama i grobnim uslugama na glasovanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je** **Odluka o upravljanju grobljima na području općine Vidovec te o grobnim naknadama i grobnim uslugama usvojena jednoglasno sa 13 glasova od 13 prisutnih članova Vijeća.**

**Točka 2.**

**Prijedlog Odluke o izmjenama i dopunama**

**Odluke o komunalnim djelatnostima na području općine Vidovec**

Načelnik Bruno Hranić pojasnio je razloge zbog kojih se pristupilo izmjenama i dopunama navedene Odluke, a koju su svi članovi Vijeća zaprimili u pismenom obliku.

Predsjednik Vijeća Zdravko Pizek otvorio je raspravu. Rasprave nije bilo pa je stavio prijedlog Odluke o izmjenama i dopunama Odluke o komunalnim djelatnostima na području općine Vidovec na glasovanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je Odluka o izmjenama i dopunama Odluke o komunalnim djelatnostima na području općine Vidovec jednoglasno usvojena sa 13 glasova od 13 prisutnih članova Vijeća.**

**Točka 3.**

**Prijedlog Srednjoročnog plana davanja koncesija**

**za komunalne djelatnosti za razdoblje od 2014. do 2016. godine**

Pročelnica JUO Općine Vidovec Petra Rogina obrazložila je zakonsku obavezu donošenja Srednjoročnog plana davanja koncesija za razdoblje od 2014. do 2016. godine.

Obzirom da je član Vijeća Srećko Županić postavio pitanje koliko je prošle godine bilo prihodovano u Općinu od tih koncesija, načelnik Bruno Hranić odgovorio je da će se točni podaci provjeriti i pripremiti za sljedeću sjednicu Vijeća.

Predsjednik Vijeća Zdravko Pizek stavio je prijedlogSrednjoročnog plana davanja koncesija za komunalne djelatnosti za razdoblje od 2014. do 2016. godine na usvajanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je jednoglasno usvojeni Srednjoročni plana davanja koncesija za komunalne djelatnosti za razdoblje od 2014. do 2016. godine, sa 13 glasova od 13 prisutnih članova Vijeća.**

**Točka 4.**

**Prijedlog Plana davanja koncesija za komunalne djelatnosti za 2014. godinu**

Pročelnica JUO Petra Rogina obrazložila je Plan davanja koncesija za komunalne djelatnosti za 2014. godinu, koji se donosi na temelju Srednjoročnog plana, i to za prijevoz pokojnika.

Predsjednik Vijeća Zdravko Pizek stavio je prijedlogPlana davanja koncesija za komunalne djelatnosti za 2014. godinu na usvajanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je Plan davanja koncesija za komunalne djelatnosti za 2014. godinu jednoglasno usvojeni sa 13 glasova, od 13 prisutnih članova Vijeća.**

**Točka 5.**

**Prijedlog Odluke o popisu imovine, obveza i potraživanja**

Predsjednik Vijeća Zdravko Pizek upitao je članove Vijeća da li ima netko drugačiji prijedlog od predloženog za imenovanje Povjerenstva za popis imovine, obveza i potraživanja.

Drugi prijedlozi nisu podneseni, pa je predsjednik Vijeća Zdravko Pizek stavio prijedlogOdluke o popisu imovine, obveza i potraživanja na usvajanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je jednoglasno usvojena Odluka o popisu imovine, obveza i potraživanja sa 13 glasova od 13 prisutnih članova Vijeća.**

**Točka 6.**

**Prijedlog Odluke o osnivanju Povjerenstva za razvoj ruralnog turizma**

**Općine Vidovec**

Načelnik Bruno Hranić ukratko je pojasnio prijedlog Odluke o osnivanju Povjerenstva čiji sastav čine predstavnici naših udruga, osobe koje pokrivaju određena područja i vezani su uz ruralni turizam dok je za predsjednicu Povjerenstva predložena Ines Pavleković (Klopotan) iz Domitrovca sa završenim fakultetom za turizam u Opatiji i znanjem stranih jezika. Sa istom je kontaktirano i definitivno je voljna uključiti se u rad, a u međuvremenu je obavila i obuku koju je organizirala Agencija za razvoj Varaždinske županije.

Predsjednik Vijeća Zdravko Pizek otvorio je raspravu.

Rasprave nije bilo te je prijedlog Odluke o osnivanju Povjerenstva za razvoj ruralnog turizma Općine Vidovec stavljen na glasovanje .

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je jednoglasno usvojena Odluka o osnivanju Povjerenstva za razvoj ruralnog turizma Općine Vidovec sa 13 glasova od 13 prisutnih članova Vijeća.**

**Točka 7.**

**Prijedlog Odluke o osnivanju Vijeća za prevenciju kriminaliteta Općine Vidovec**

Predsjednik Vijeća Zdravko Pizek upitao je članove Vijeća da li netko ima drugačiji prijedlog.

Drugi prijedlozi nisu izneseni te je predsjednik Vijeća Zdravko Pizek stavio prijedlog Odluke o osnivanju Vijeća za prevenciju kriminaliteta Općine Vidovec na glasovanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je Odluka o osnivanju Vijeća za prevenciju kriminaliteta Općine Vidovec usvojena jednoglasno sa 13 glasova od 13 prisutnih članova Vijeća.**

**Točka 8.**

**Prijedlog Rješenja o predlaganju kandidata za imenovanje suca porotnika**

**Općinskog suda u Varaždinu**

Predsjednik Vijeća Zdravko Pizek stavio je prijedlog Rješenja o predlaganju kandidata Jasmine Canjuga iz Vidovca za imenovanje suca porotnika Općinskog suda u Varaždinu na usvajanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je Rješenje o predlaganju kandidata za imenovanje suca porotnika Općinskog suda u Varaždinu usvojeno jednoglasno sa 13 glasova od 13 prisutnih članova Vijeća.**

**Točka 9.**

**Prijedlog Odluke o korištenju dvorane i poslovnog prostora u Društvenom domu Nedeljanec ( KUD Vidovec)**

Načelnik Bruno Hranić nadovezao se na točku 9. i točku 10. dnevnog reda i pojasnio „da se odluke moraju donijeti da bi se formalno pravno uredilo korištenje dvorane i da se nebi krivo shvatilo, znači to nije davanje dvorane na upravljanje nego se dvorana daje KUD-u samo na korištenje, a dodijelit će se na upravljanje Mjesnom odboru nakon izbora za Mjesne odbore sljedeće godine. Znači prijedlog je da im se dodjeli na korištenje prostorija na katu koju je koristila udruga obrtnika koja više nije ni aktivna i dva puta tjedno korištenje dvorane, a sam objekat bude i dalje ustupljen Mjesnom odboru na upravljane kao i u Tužnom obzirom da su to društveni domovi“.

Predsjednik Vijeća Zdravko Pizek otvori je raspravu.

Pitanja u vezi trenutnog upravljanja domom u Nedeljancu kao i raspolaganje ključem postavio je član Vijeća Ivan Kušćar, a odgovore na postavljena pitanja podnio je načelnik Bruno Hranić.

Zamjenica načelnika Dubravka Rog iznijela je :

„Imam jedan prijedlog, da se u članku I. Odluke stavi korištenje dvorane dva puta tjedno, da se zna da su prioritet vatrogasci ako imaju neke sastanke, da se znaju točno organizirati, obzirom da i Udruga žena koristi prostor, pa da se točno zna tko kada koristi dvoranu“.

U daljnju raspravu uključili su se članovi Vijeća Ivan Kušćar i Dubravko Zavrtnik, a nakon toga i Nikola Pozder u vezi davanju istih prostorija DVD-u Nedeljanec te načelnik Bruno Hranić koji je podnio pojašnjenja na postavljena pitanja.

Član Vijeća Ivan Kušćar uključio se ponovno u raspravu te iznio :

„Imam prijedlog da ovu odluku ograničimo ovakvu i da ju vežemo uz prijedlog da bude dva puta tjedno, ali isključivo uz suglasnost, znači prvo u tekstu prijedloga da to bude sve uz suglasnost mjesnog odbora, da uvjet za davanje korištenja bude isključivo uz suglasnost mjesnog odbora kada se formiraju, nisu formirani, ali da to bude prijelazno do formiranja mjesnih odbora“.

Član Vijeća Damir Hosni iznio je :

„Članak 8. bi isto tako trebalo dopuniti u tom smislu, pa ja predlažem da se dopuni da posebnom odlukom Općinsko vijeće može promijeniti ili utvrditi drugačije vremensko razdoblje, ali isto tako uz dogovor sa mjesnim odborom, odnosno u koordinaciji sa mjesnim odborom“.

Nakon rasprave, načelnik Bruno Hranić ponovno je obrazložio namjeru i zakonski postupak davanja na korištenje navedenih prostorija u tom prijelaznom razdoblju i podržao prijedlog člana Vijeća Ivana Kušćar da se dvorana daje na korištenje do formiranja mjesnih odbora dva puta tjedno, a mjesni odbor će nakon formiranja osmisliti i dati prijedlog na koji način dalje.

Predsjednik Vijeća Zdravko Pizek stavio je prijedlog Odluke o korištenju dvorane i poslovnog prostora u Društvenom domu Nedeljanec ( KUD Vidovec) na usvajanje uz prijedlog člana Vijeća Ivana Kušćar da se dvorana ustupi na korištenje dva puta tjedno do saziva Mjesnog odbora.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je Odluka o korištenju dvorane i poslovnog prostora u Društvenom domu Nedeljanec KUD-a Vidovec (uz prijedlog da se korigira odluka sa prijedlogom člana Vijeća Ivana Kušćar) usvojena jednoglasno sa 13 glasova od 13 prisutnih članova Vijeća.**

**Točka 10.**

**Prijedlog Odluke o korištenju prostorije u prizemlju u zgradi Općine Vidovec**

**(Udruga branitelja i veterana domovinskog rata Općine Vidovec)**

U raspravu uključili su se članovi Vijeća : Dubravko Zavrtnik, Marijo Serini, Nikola Pozder, Damir Hosni, predsjednik Vijeća Zdravko Pizek i načelnik Bruno Hranić.

Predsjednik Vijeća Zdravko Pizek stavio je prijedlogOdluke o korištenju prostorije u prizemlju u zgradi Općine Vidovec (UBVDR OV) na usvajanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je Odluka o korištenju prostorije u prizemlju u zgradi Općine Vidovec (UBVDR OV) usvojena sa 13 glasova od 13 prisutnih članova Vijeća.**

**Točka 11.**

1. **Prijedlog Analiza stanja sustava zaštite i spašavanja**

**na području općine Vidovec za 2013. godinu**

Zamjenica načelnika Općine Vidovec Dubravka Rog, a ujedno i načelnica Stožera zaštite i spašavanja, ukratko je pojasnila prijedlog Analize stanja sustava zaštite i spašavanja na području općine Vidovec tijekom 2013. godine.

Predložila je nadopunu na drugoj stranici analize obzirom da je izrađivač analize zaboravio napisati trafostanicu, u dijelu koji se odnosi na nuklearne elektrane, trebalo bi samo dopisati trafostanicu Nedeljanec jer trafostanica predstavlja potencijalnu opasnost za okolinu.

Član Vijeća Nikola Pozder iznio je :

„Ja bi se htio nadovezati na gospođu donačelnicu i predložiti, trebalo bi samo navesti na prvoj stranici analize kod opasnosti od poplava, da je i naselje Domitrovec ugroženo od poplava i treba navesti da je i taj kanal isto problem kojeg su ljudi zavozili.

Isto tako trebalo bi na stranici trećoj izmijeniti kod DVD-a Nedeljanec-Prekno da ima 15 operativnih članova, a ne 11 kako je navedeno i nigdje nisu navedeni Fotex i Bernarda koji isto imaju jako veliku požarno opterećenje“.

Predsjednik Vijeća Zdravko Pizek stavio je prijedlog Analize stanja sustava zaštite i spašavanja na području općine Vidovec za 2013. godinu na usvajanje sa predloženim dopunama, da se ispravi u Analizi i da takvo prihvatimo.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je Analiza stanja sustava zaštite i spašavanja na području općine Vidovec za 2013. godinu sa usvojenim izmjenama jednoglasno usvojena, sa 13 glasova od 13 prisutnih članova Vijeća.**

1. **Prijedlog Smjernica za organizaciju i razvoj sustava zaštite i spašavanja na području općine Vidovec u 2014. godini**

Predsjednik Vijeća Zdravko Pizek stavio je prijedlog Smjernica za organizaciju i razvoj sustava zaštite i spašavanja na području općine Vidovec u 2014. godinu na usvajanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da su Smjernice za organizaciju i razvoj sustava zaštite i spašavanja na području općine Vidovec u 2014. godini jednoglasno usvojene sa 13 glasova od 13 prisutnih članova Vijeća.**

**Točka 12.**

**Izvješće o prihodima i rashodima manifestacije „Zeljarijada „**

**za 2012. i 2013. godinu**

Predsjednik Vijeća Zdravko Pizek otvorio je raspravu.

U raspravi sudjelovali su članovi Vijeća Dubravko Zavrtnik i Nikola Pozder.

Član Vijeća Ivan Kušćar iznio je :

„Predlažem da bi ovakvo izvješće uz obrazloženje trebalo tražiti od svih udruga i klubova koje Općina financira, na što je načelnik Bruno Hranić dao odgovor da većina udruga i klubova dostavljaju iscrpna izvješća“.

Predsjednik Vijeća Zdravko Pizek nakon rasprave upitao je članove Vijeća tko je za to da se prihvati ovakvo izvješće o prihodima i rashodima manifestacije „Zeljarijade“ za 2012. i 2013. godinu.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je navedeno Izvješće prihvaćeno jednoglasno sa 13 glasova od 13 prisutnih članova Vijeća.**

**Točka 13.**

**Prijedlog Odluke o broju i visini stipendija za nadarene učenike i studente**

**u školskoj/akademskoj godini 2013./2014.**

Načelnik Bruno Hranić iznio je :

„Da je natječaj raspisani, Povjerenstvo je pregledalo sve prijave i vijećnicima je dostavljen potreban materijal, stoga predlažem da se stipendija dodijeli svima koji su zadovoljili uvjete znači 23 stipendija za učenike srednje škole i 8 stipendija za studente na studiju u drugim županijama i 1 stipendija za studenta na studiju u našoj županiji“.

U raspravu uključio se član Vijeća Srećko Županić te iznio :

„Drago mi je da načelnik ide ovim pravcem povećanja broja stipendija, povećanjem novaca za stipendije pa ja predlažem da bi mogli za idući puta smanjiti prosjek, ja vjerujem da će biti puno više zamolbi“.

Predsjednik Vijeća Zdravko Pizek stavio je prijedlog Odluke o broju i visini stipendija za nadarene učenike i studente u školskoj/akademskoj 2013./2014. godini, na usvajanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je Odluka o broju i visini stipendija za nadarene učenike i studente usvojena jednoglasno sa 13 glasova od 13 prisutnih članova Vijeća**

**Točka 14.**

**Prijedlog davanja suglasnosti na Izmjene i dopune Statuta Dječjeg vrtića „Škrinjica“**

Prijedlog o davanju suglasnosti na Izmjene i dopune Statuta Dječjeg vrtića „Škrinjica“ podnio je načelnika Bruno Hranić te iznio :

„Zatražili smo od Vrtića usklađivanje Statuta sa zakonskim odredbama, koji su već prije bili u obvezi napraviti i obzirom da su danas imali sjednicu Upravnog vijeća Vrtića i uskladili su Statut sa zakonom, koji prijedlog imate pred sobom, zamolio bi Vijeće da se usuglasi sa izmjenama i dopunama Statuta Dječjeg vrtića „Škrinjica“ koji je već Upravno vijeće Vrtića prihvatilo „.

Predsjednik Vijeća Zdravko Pizek otvorio je raspravu.

Rasprave nije bili pa je stavio prijedlog o davanju suglasnosti na Izmjene i dopune Statuta Dječjeg vrtića „Škrinjica“ na usvajanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je prijedlog o davanju suglasnosti na Izmjene i dopune Statuta Dječjeg vrtića „Škrinjica“ usvojeni jednoglasno sa 13 glasova od 13 prisutnih članova Vijeća.**

**Točka 15.**

**Razno.**

IVICA PAPEC -„Ja bi zamolio načelnika da malo pojasni ovu situaciju sa grobarom, malo selom kruže priče“.

Načelnik Bruno Hranić iznio je :

„Selom stalno kruže priče, grobar je dao otkaz sam, njegovi razlozi su mi poznati, a neki su iz osobnih i zdravstvenih razloga i ne može taj posao više raditi“.

IVAN KUŠĆAR – „Imam jedan prijedlog odnosno inicijativu, da li možemo razmišljati o postavljanju mljekomata u Općini Vidovec“.

Prijedlog o pokretanju inicijative o postavljanju mljekomata na području naše općine podržani je od strane svih članova Vijeća.

DUBRAVKO ZAVRTNIK – „Ja tražim za iduću sjednicu da dobim službeno izvješće o godišnjoj iskorištenosti Društvenog doma u Nedeljancu, koliko je bila sala korištena, koliki je bio prihod, koliki su bili troškovi, koliko je Općina investirala i da se vidi tko koristi godišnje dom“.

Pod točkom razno Načelnik Bruno Hranić iznio je :

„Jurica Cafuk iz Šijanca podnio je zamolbu da mu se smanji iznos najamnine za zemljište koje koristi temeljem provedenog natječaja, odnosno da ga se oslobodi dijela zbog elementarne nepogode suše.

U cilju da mu se pomogne i u konzultaciji sa Povjerenstvom za elementarne nepogode na području Općine Vidovec, utvrđeno je da zakupac nije podnio zakonsku prijavu za elementarnu nepogodu i prijedlog je da se ne prihvati zamolba obzirom da nije podnesena prijava“.

**Članovi Vijeća složili su se da se postupi po zakonu i da se ne prihvati zamolba za smanjenje naknade za najam zemljišta iz razloga jer od strane zakupca nije podnijeta prijava za štetu od elementarne nepogode**.

Nadalje načelnik Bruno Hranić predložio je da se donese odluka o pripremi dokumentacije za sve projekte koji će se kandidirati prema fondovima EU i to za : Etno kuću u Domitrovcu i Tužnom, za Športsko društveno rekreativni centar u Nedeljancu i za izradu idejnog rješenja za uređenje kompletnog centra Vidovca i poslovne zone Barutana da se ne sazivaju sjednice za svaki projekt.

Predsjednik Vijeća stavio je na glasovanje prijedlog načelnika Brune Hranić.

Tko je za : 13 članova Vijeća

Tko je protiv : 0

Ima li suzdržanih : 0

**Konstatirao je da je prijedlog o izradi i prikupljanju dokumentacije jednoglasno prihvaćen.**

U daljnjoj raspravi u kojoj su upućene i čestitke u povodu nadolazećih Božićnih i novogodišnjih blagdana sudjelovali su članovi Vijeća Damir Hosni, Dubravko Zavrtnik, predsjednik Vijeća Zdravko Pizek i načelnik Bruno Hranić.

Sjednica Općinskog vijeća Općine Vidovec završila je u 21 ,00 sati.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda